བོད་གཞུང་ཤེས་རིག་དཔར་ཁང་འདི་དབུ་ཇི་ལྟར་བརྙེས་པའི་ཚུལ་ནི།ྋསྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གིས་རྩ་འགང་ཆེ་བའི་བཀའ་སློབ་དང་སྦྲགས།སྐུ་སྒེར་གཟིམས་ཆུང་ནས་མ་རྩ་གསོལ་རས་གནང་ཞིང༌།དེ་སྟེང་ཕྱི་ཁག་ནས་བུ་ལོན་ཐོག་བོད་གཞུང་ཤེས་རིག་ལས་ཁུངས་ནས་ཐུགས་ཁུར་ཆེ་བཞེས་ཀྱིས་ཕྱི་ལོ་༡༩༦༡ཟླ་༥ཚེས་༢༣ལ་ཐོག་མའི་དབུ་འཛུགས་གནང་ཞིང༌།དེ་ནས་བཟུང་སྟེ་བོད་ཀྱི་རིག་གཞུང་བཀའ་བསྟན་གཉིས་གཙོ་བོར་གྱུར་པའི་རྩ་འགང་ཆེ་བ་རྣམས་འཚོལ་སྡུད་ཀྱིས་བོད་ཡིག་བཀོལ་སྤྱོད་བྱེད་པའི་རང་གི་སྤྱི་ཚོགས་དང༌།དེ་ལས་གཞན་པའི་ཡུལ་གྲུ་དུ་མའི་ནང་དུ་འགྲེམ་སྤེལ་ཅི་ནུས་བྱེད་དང་བྱེད་བཞིན་པའི་སྒོ་ནས་བོད་ཀྱི་རིག་གཞུང་ལ་སྲི་ཞུ་བླ་ལྷག་ཏུ་བསྒྲུབས་ཅིང༌།ད་ལྟའི་ཆར་གཞུང་འབྲེལ་གྱི་ཚོགས་པའམ་ལས་ཁུངས་རྙིང་གྲས་ཤིག་ཀྱང་ཡིན་ནོ།།